अदनान सामी के भाई का बड़ा दावा; कहा- इग्लैंड में फेल हुए तो लाहौर से डिग्री पूरी की
Adnan Sami's Brother Junaid On Singer's Fake Lahore Degree And Birth Place. सिंगर अदनान सामी के भाई जुनैद ने उन पर काफी गंभीर दावें किए हैं। सोशल मीडिया पोस्ट के जरिए जुनैद ने अदनान के एजुकेशन और बर्थ प्लेस के बारे में जानकारी दी है।
सिंगर अदनान सामी के भाई जुनैद ने उन पर काफी गंभीर दावे किए हैं। सोशल मीडिया पोस्ट के जरिए जुनैद ने अदनान के एजुकेशन और बर्थ प्लेस के बारे में जानकारी दी है। जुनैद ने कहा कि अदनान झूठ बोलते हैं कि उन्होंने इंग्लैंड से पढ़ाई की है। वो इंग्लैंड में फेल हो गए थे फिर उन्होंने लाहौर से अपनी डिग्री पूरी की थी।
वहीं जुनैद ने ये भी आरोप लगाया कि अदनान ने अपनी दूसरी वाइफ का आपत्तिजनक वीडियो बना लिया था। जुनैद का कहना है कि अदनान ने सिर्फ पैसों के लिए अपना मुल्क छोड़ दिया और हिंदुस्तान में जाकर बस गए।
'लंदन में नहीं पाकिस्तान में हुआ था अदनान का जन्म'
अदनान सामी हमेशा कहते हैं कि उनका जन्म पाकिस्तान में न होकर लंदन में हुआ था। वो हर मामले में पाकिस्तान को ट्रोल भी करते हैं। अब उनके भाई जुनैद ने उनके खिलाफ कुछ गंभीर बातें कही हैं। उन्होंने अपने सोशल मीडिया पर लिखा, 'अदनान सामी का जन्म 15 अगस्त 1969 को रावलपिंडी के एक हॉस्पिटल में हुआ था। मेरा भी जन्म 1973 में उसी हॉस्पिटल में हुआ था।
अदनान जो बातें कहते हैं कि उनका जन्म लंदन या कही और हुआ है...ये सब झूठ है। वो इंग्लैंड में O लेवल की परीक्षा में फेल हो गए थे। फिर लाहौर में आकर उन्होंने अपनी डिग्री पूरी की। बाकी की पढ़ाई उन्होंने अबू धाबी से की।
अदनान को डर था कि मैं उनसे आगे न निकल जाऊं- जुनैद
जुनैद ने कहा कि अदनान ने कभी उन्हें सपोर्ट नहीं किया। वो भी एक सिंगर हैं, लेकिन अदनान ने कभी उनके सिंगिंग करियर में मदद नहीं की। उन्होंने आगे लिखा, 'अदनान चाहते तो मेरी मदद कर सकते थे। वो जानते थे कि मेरे अंदर टैलेंट है। कई लोगों ने मुझसे कहा है कि मेरी आवाज उनसे बेहतर है, लेकिन उन्होंने कभी सपोर्ट नहीं किया।
वो हमेशा स्वार्थी बने रहे। वो चाहते तो मुझे भारत में भी लॉन्च कर सकते थे, लेकिन उन्होंने ऐसा नहीं किया। शायद उन्हें डर था कि मैं उनसे आगे न निकल जाऊं। अब मैं घर पर बैठा हूं, मेरे पास कोई काम नहीं है '
वाइफ का आपत्तिजनक वीडियो बनाया
जुनैद ने इसी बीच एक चौंकाने वाली बात भी कही। उन्होंने कहा कि अदनान ने 2007 या 2008 के आसपास अपनी दूसरी वाइफ सबा गलादरी का आपत्तिजनक वीडियो बना लिया था। जब ये मामला कोर्ट में गया को अदनान ने झूठ बोल दिया कि उन्होंने नहीं बल्कि सबा के लवर ने ये वीडियो बनाया है। जुनैद ने लिखा, 'पति-पत्नी के बीच ये सब चीजें होती हैं लेकिन उसे अपने पास ही रखना चाहिए लेकिन अदनान ने तो इसकी पूरी DVD बना ली थी।
पाकिस्तान में पैसे नहीं मिले तो हिंदुस्तान चले गए
जुनैद ने अंतिम में कहा, 'अदनान ने भारत की नागरिकता सिर्फ इसलिए ली क्योंकि उन्हें वहां से अच्छा पैसा मिल रहा था। पाकिस्तान में शायद उन्हें उतना पैसा कभी नहीं मिल पाता। अदनान ने ये भी बात झूठ बोली कि उनकी मां इंडियन थीं। कनाडा में अदनान के ऊपर एक रेड भी पड़ा था, वो जेल भी गए थे।'
2016 में अदनान को भारतीय नागरिकता मिली 
अदनान ​​​​​​ने ​2015 में पाकिस्तानी पासपोर्ट एक्सपायर होने के बाद भारतीय नागरिकता के लिए अप्लाई किया। उन्हें 2016 से भारतीय नागरिकता मिल गई। लंदन में पले-बढ़े अदनान सामी के पिता अरशद सामी खान पाकिस्तानी एयरफोर्स में पायलट थे। अदनान सिंगर होने के साथ-साथ म्यूजिशियन, म्यूजिक कंपोजर और पियानिस्ट हैं। वो हिंदी और साउथ मूवीज के लिए इंडियन और वेस्टर्न म्यूजिक कम्पोज करते हैं। अदनान को भारत सरकार की तरफ से पद्मश्री भी मिल चुका है।